[{"text_idx": "#000007", "text": "Estadio 40.000 metro koadroko kirol eta gizarte jarduerako gune bat da. Kirolerako eta jarduera fisikorako instalazio eta zerbitzu zabalak ditu, hala nola igerilekuak (estaliak eta estaligabeak), gimnasioak eta erabilera anitzeko aretoak, saunak eta hamamak, ludoteka, boulderrak, pilotalekuak (estalia eta estaligabea), 7ko futboleko zelaia, teniseko jokalekuak (estaliak eta estaligabeak ), squashekoa, padelekoa, saskibaloikoa eta hondartza boleibolekoa, haur jolasak... eta berdegune zabalak; profesional talde oso bat; eta jarduera eskaintza oso bat, urte guztian jende mota guztiei kirola egiteko aukera ematearren."}, {"text_idx": "#000012", "text": "Hartara, igeriketa, atletismoa, gimnastika, eusko pilota, tenisa, futbola, saskibaloia eta beste kirol modalitate batzuk, sasoi fisikoa zaintzera eta mantentzera bideratuak, gogotsu hartzen dira instalazio horietan. Eta garai berriekin bat datorren erantzuna ematen zaie. Izan ere, gaur egungo gogoak eta eskakizunek gure instalazioei erabateko indarraldia eta modernizazioa ematera behartzen gaituzte aldian-aldian. Halaxe izan da lehenengo urte haietatik."}, {"text_idx": "#000013", "text": "Horrela, lehendabizi igerileku olinpikoa eta haren tranpolin bereizgarria (ikur aitzindaria) izan ondoren, beste proiektu batzuk etorri dira. Halaxe, Estadiori 1972an egin zitzaion lehen handitze modernoa, lur berriak eskuratuz eta hala igerileku estalia nola gazte eraikina eraikiz. Orduz geroztik, etengabe egin dira aldizkako ekimenak; eta, beharren arabera, Estadioren instalazioak eta bulegoak sortu, eraberritu eta egokitu dira, gaur arte, Estadio Berriak markatutako aldaketa unera arte."}, {"text_idx": "#000014", "text": "Ondare aberats eta askotarikoa , egungo Fundacio\u0301n Estadio Vital Fundazioari eragina ekarri diona: igerileku estali eta klimatizatuak, gimnasioak, pilotaleku zaharra estalita eta kiroldegi bihurtuta, tenis jokaleku estaliak eta aire zabalekoak, trinketa, futbol eta saskibaloi jokalekuak, hondartza boleibola, sauna zerbitzuak, kafetegia, jolaserako eta aisialdirako lokalak, Working Estadioak..."}]